Sopimus Euroopan hiili- ja teräsyhteisön perustamissopimuksessa tarkoitettujen rautateitse kuljetettavien tuotteiden tullauksen helpottamista koskevista tietyistä toimenpiteistä



Virallinen lehti nro 021 , 26/03/1962 s. 0394 - 0396

Suomenk. erityispainos Alue 7 Nide 1 s. 0032

Ruotsink. erityispainos Alue 7 Nide 1 s. 0032

Tanskank. erityispainos: Sarja II Nide VIII s. 0016

Englannink. erityispainos: Sarja II Nide VIII s. 0016

Espanjank. erityispainos: Luku 07 Nide 1 s. 0051

Portugalink. erityispainos: Luku 07 Nide 1 s. 0051



SOPIMUS Euroopan hiili- ja teräsyhteisön perustamissopimuksessa tarkoitettujen rautateitse kuljetettavien tuotteiden tullauksen helpottamista koskevista tietyistä toimenpiteistä () Jäsenvaltioiden hallitusten neuvostossa kokoontuneet edustajat, ottavat huomioon Euroopan hiili- ja teräsyhteisön perustamissopimuksen, ottavat huomioon siirtymäsäännöksiä koskevan yleissopimuksen 10 artiklan 2 kohdan ja 3 kohdan toisen alakohdan määräysten soveltamiseksi 21 päivänä maaliskuuta 1955 tehdyn kansainvälisen suorien rautatietariffien muodostamista koskevan sopimuksen määräykset ja erityisesti kyseisen sopimuksen 3 artiklan, sekä katsovat, että vaunujen liikkumisen väheneminen sekä kuljetuskaluston vaihtoajan lyheneminen rajaasemilla voi vähentää rautatieverkoston käyttökustannuksia ja mahdollistaa täten rautateiden edellä mainitun 21 päivänä maaliskuuta 1955 tehdyn sopimuksen soveltamisen johdosta kärsimien tappioiden osittaisen kattamisen, käyttäjät hyötyisivät kansainvälisten kuljetusten halutusta nopeutumisesta, ja tiettyjen tullimenettelyjen yksinkertaistaminen voi mahdollistaa näiden tavoitteiden saavuttamisen, ovat sopineet seuraavista määräyksistä: 1 artikla Tulliviranomaiset tarkastavat EHTYn perustamissopimuksessa tarkoitetut tuotteet, jotka ovat liitteessä olevassa luettelossa ja jotka on kuljetettu yhtenäisinä kokojunakuormina tai vaunukuormina, heti, kun ne saapuvat yhteisön maiden raja-asemille ja kun kansainvälinen TIF tulli-ilmoituslomake on esitetty, sekä tuotteet, joiden osalta jokin hallitus esittää tällaisen vaatimuksen, sen jälkeen, kun niistä on esitetty kyseisen hallituksen välttämättömäksi katsomat asiakirjat. 2 artikla Rautatieviranomaisilla on valta heti edellisessä artiklassa tarkoitetun tarkastuksen ja tarvittaessa niiden esittämien takeiden jälkeen, P järjestellä ja muodostaa junia tavaroiden kuljettamiseksi edelleen, P antaa tavaroiden jatkaa määränpäähänsä (tavaroille esitetään myöhemmin tulliilmoitus), kun kyseessä ovat lähetykset, jotka rautatieviranomaiset ovat kuvanneet kuljetuksiksi, jotka on lopullisesti tulliselvitettävä rajalla. 3 artikla Tullitarkastus suoritetaan raiteiden välissä, välttäen mahdollisimman paljon vaunujen sijoittamista laituriin tai erikoisraiteelle, jos rautatieviranomaiset ovat toteuttaneet toimenpiteitä tulliviranomaisten turvallisuuden varmistamiseksi. 4 artikla Näytteenottoja, punnituksia ja muita vastaavia toimenpiteitä toteutetaan mahdollisimman vähän. 5 artikla Edellä olevien artiklojen määräyksiä sovelletaan 1 päivästä huhtikuuta 1962. 6 artikla Jokaisen jäsenvaltion hallitus ilmoittaa muiden jäsenvaltioiden hallituksille ja korkealle viranomaiselle neuvoston välityksellä tämän sopimuksen soveltamiseksi toteutetuista toimenpiteistä. 7 artikla Edellä tarkoitetut toimenpiteet sisältävät vähimmäismäärän helpotuksia eivätkä ne estä soveltamasta laajempia helpotuksia, joita tietyt jäsenvaltiot myöntävät tai joista ne tekevät sopimuksia joko yksipuolisesti tai kahdenvälisten sopimusten nojalla. >TAULUKON PAIKKA> JULISTUS Jäsenvaltioiden hallitusten edustajien EHTYn perustamissopimuksessa tarkoitettujen rautateitse kuljetettavien tuotteiden tullauksen helpottamista koskevan sopimuksen hyväksymisen johdosta jäsenvaltioiden hallitusten neuvostossa kokoontuneet edustajat julistivat, että on erittäin toivottavaa, että a) yhteisymmärryksessä rautatieviranomaisten kanssa, tullitoimenpiteet rajan kummallakin puolella toteutettaisiin samassa paikassa yhdellä ainoalla asemalla tai useilla asemilla, joista jokainen olisi erikoistunut joko yhteen suuntaan kulkevaan liikenteeseen tai tietyn tyyppiseen liikenteeseen, b) Saman paikan käytön tuomia etuja käytettäisiin mahdollisimman paljon, kun pyritään tiettyjen valvontamenetelmien yhtenäistämiseen, jotta molemmat tulliviranomaiset voivat toteuttaa muodollisuudet samanaikaisesti. () Tämä sopimus tehtiin 23 päivänä tammikuuta 1962 pidetyn neuvoston 79. istunnon aikana